12. การดำเนินงานด้านความรับผิดชอบต่อสังคม

บริษัท ท่าอากาศยานไทย จำกัด (มหาชน) (ทอท.) มีนโยบายเสริมสร้างประโยชน์สุข
และการพัฒนา

อย่างยั่งยืนให้แก่ชุมชนและสังคม โดยจัดทำเป็นแผนแม่บทด้านความรับผิดชอบต่อสังคมของ
ทอท.ปีงบประมาณ 2554 - 2557 ซึ่งมีแนวคิดเรื่อง รักษ์อากาศ รวมทั้ง
ได้จัดทำแผนปฏิบัติการในแต่ละปี ซึ่งการกำหนดแนวคิดดังกล่าวเพื่อให้สอดคล้องกับนโยบาย Green
Airport ขององค์กร ประกอบกับในปัจจุบัน ทั่วโลกให้ความสำคัญเกี่ยวกับภาวะโลกร้อน รวมทั้ง
การให้ความสำคัญกับการลดปริมาณการปล่อยก๊าซคาร์บอนไดออกไซด์ที่เกิดจากการประกอบกิจการต่าง
ๆ ทั้งนี้ แนวคิดดังกล่าว ได้แบ่งออกเป็นกลยุทธ์ 3 ด้าน ดังนี้

1. คนดีอากาศดี ส่งเสริมการศึกษา
การเรียนรู้ของเยาวชนโดยดำเนินการในระดับชุมชนและระดับประเทศ ซึ่ง ทอท.
เชื่อมั่นว่าเยาวชนที่ได้รับโอกาสทางการศึกษาและได้รับการส่งเสริมความคิดสร้างสรรค์
ทักษะและการแสดงออกจะเป็นกลไกสำคัญในการพัฒนาประเทศชาติ
รวมถึงการดูแลรักษาสิ่งแวดล้อมของสังคม

โดยมีผลการดำเนินงานที่สำคัญ ดังนี้

1.1 โครงการทางการศึกษาแก่โรงเรียนตำรวจตระเวนชายแดน ทอท. ได้มอบเงินสนับสนุน
โครงการทางการศึกษาประจำปีงบประมาณ 2556 แก่โรงเรียนตำรวจตระเวนชายแดน ทั้ง 6 แห่ง
ได้แก่ (1) โรงเรียน

ตำรวจตระเวนชายแดน การท่าอากาศยานแห่งประเทศไทย
เฉลิมพระเกียรติพระบาทสมเด็จพระเจ้าอยู่หัว
เนื่องในโอกาสพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542 บ้านไอจาร์ดา
อำเภอรือเสาะ จังหวัดนราธิวาส (2)โรงเรียนตำรวจตระเวนชายแดน
การท่าอากาศยานแห่งประเทศไทยในวโรกาสเฉลิมฉลอง 100 ปี

วันคล้ายวันพระราชสมภพสมเด็จพระศรีนครินทราบรมราชชนนี บ้านถาวรพนา อำเภอดงหลวง
จังหวัดมุกดาหาร (3)โรงเรียนตำรวจตระเวนชายแดน การท่าอากาศยานแห่งประเทศไทย
เฉลิมพระเกียรติสมเด็จพระเทพรัตนราชสุดาฯ สยามบรมราชกุมารี
เนื่องในโอกาสทรงเจริญพระชนมายุ 4 รอบ 2 เมษายน 2546 บ้านนาโต่ อำเภอแม่ฟ้าหลวง
จังหวัดเชียงราย (4) โรงเรียนตำรวจตระเวนชายแดน บ้านหางแมว บริษัท ท่าอากาศยานไทย
จำกัด (มหาชน) ในโอกาสครบรอบ 30 ปีอุปถัมภ์ อำเภอแก่งหางแมว จังหวัดจันทบุรี (5)
โรงเรียนตำรวจตระเวนชายแดนเฉลิมพระเกียรติ 7 รอบ พระชนมพรรษา บ้านหม่องกั๊วะ
อำเภออุ้มผาง จังหวัดตาก และ (6) โรงเรียนตำรวจตระเวนชายแดนเฉลิมพระเกียรติ 7
รอบพระชนมพรรษา บ้านแพะ อำเภอแม่ระมาด จังหวัดตาก

ซึ่งในปี 2556 ทอท. ยังสานต่อเจตนารมณ์ดังกล่าวเช่นเดิม โดยผู้บริหาร ทอท. ได้เดินทาง
ไปตรวจเยี่ยมพร้อมมอบทุนการศึกษาและอุปกรณ์ทางการศึกษา แก่นักเรียนในโรงเรียนทั้ง 6 แห่ง

1.2 โครงการ สนามบินแห่งการเรียนรู้ เป็นโครงการความร่วมมือของหน่วยงานด้านการขนส่ง
ทางอากาศ ในสังกัดกระทรวงคมนาคม ได้แก่ กรมการบินพลเรือน บริษัท การบินไทย จำกัด
(มหาชน) บริษัท
วิทยุการบินแห่งประเทศไทย จำกัด สถาบันการบินพลเรือน และบริษัท ท่าอากาศยานไทย จำกัด
(มหาชน) เพื่อเพิ่มพูนความรู้ความเข้าใจด้านการขนส่งทางอากาศให้กับนักเรียน
รวมทั้งได้รู้จักหน่วยงาน และอาชีพต่าง ๆ ที่เกี่ยวข้องกับกิจการนี้มีโรงเรียนที่เข้าร่วมโครงการ 9
โรงเรียน ซึ่งอยู่ในพื้นที่ใกล้เคียงท่าอากาศยานสุวรรณภูมิ ได้แก่ โรงเรียน

ราชวินิตบางแก้ว โรงเรียนพูลเจริญวิทยาคม โรงเรียนบางแก้วประชาสรรค์ โรงเรียนพรตพิทยพยัต
โรงเรียนบดินทร์เดชา
(สิงห์ สิงหเสนี) สมุทรปราการ โรงเรียนเทพศิรินทร์ร่มเกล้า โรงเรียนมาเรียลัย
โรงเรียนราชวินิตสุวรรณภูมิ และ
โรงเรียนบางพลีราษฎร์บำรุง ดำเนินกิจกรรมระหว่างวันที่ 21 มิถุนายน – 26 กรกฎาคม 2556
โดยมีนักเรียนระดับ
มัธยมศึกษาตอนปลายที่เข้าร่วมโครงการประมาณ 5,000 คน

2. อากาศสะอาด ให้ความสำคัญต่อการอนุรักษ์สิ่งแวดล้อม เพื่อเสริมสร้างสภาพแวดล้อมและอากาศ
ที่ดีให้แก่ชุมชนและสังคม รวมทั้งตระหนักถึงความสำคัญของการลดภาวะโลกร้อน
และการใช้ทรัพยากรธรรมชาติ
อย่างรู้คุณค่า โดยมีผลการดำเนินงานที่สำคัญ ดังนี้

2.1 โครงการทำดีเพื่อแผ่นดิน ลดคาร์บอน ลดโลกร้อน ทอท. ร่วมมือกับกรมส่งเสริมคุณภาพ
สิ่งแวดล้อม กระทรวงทรัพยากรธรรมชาติและสิ่งแวดล้อม และสำนักงานพระพุทธศาสนาแห่งชาติ
จัดทำโครงการ
ส่งเสริมการบริหารจัดการสิ่งแวดล้อมในศาสนสถานของพื้นที่จังหวัดสมุทรปราการ ได้แก่
วัดสุคันธาวาส อำเภอบางบ่อ
และวัดปานประสิทธาราม อำเภอบางเสาธง โดยเมื่อวันที่ 21 กุมภาพันธ์ 2556 พนักงาน ทอท.
ผู้แทนกรมส่งเสริมคุณภาพสิ่งแวดล้อม สำนักงานพระพุทธศาสนาแห่งชาติ ปลัดอำเภอบางบ่อ
ผู้นำชุมชน และนักเรียนกว่า 160 คน ร่วมกิจกรรมปรับปรุงสิ่งแวดล้อมในวัด
พร้อมทั้งได้มอบเงินสนับสนุนการจัดทำบ่อดักไขมันให้กับวัดทั้ง 2 แห่ง

2.3 โครงการเสริมสร้างความเข้มแข็งในการลดหมอกควันและการเผาในที่โล่ง ทอท.ได้ร่วมกับ
กรมควบคุมมลพิษ สนับสนุนให้ชุมชนในพื้นที่ 6 หมู่บ้าน ได้แก่ หมู่บ้านป่าจั่น ชุมชนดอยกู่เบี้ย
หมู่บ้านป่าซางพัฒนา

หมู่บ้านป่าแงะ และในปี 2556 เพิ่มอีก 2 ชุมชน ได้แก่ หมู่บ้านแม่ห่างเหนือ และหมู่บ้านร่องนอด
อำเภอเวียงป่าเป้า

จังหวัดเชียงราย ดำเนินการจัดทำแผนงานเพื่อป้องกันการเผาป่าและลดมลพิษหมอกควัน
ซึ่งเป็นโครงการต่อเนื่อง โดย

ทอท. ได้มอบเงินงบประมาณสนับสนุนโครงการให้แก่หมู่บ้านดังกล่าวต่อเนื่องเป็นปีที่ 2

2.2 การสัมมนา Challenges of Creating Environmental Airport Sustainability
ทอท. ได้จัดสัมมนาเกี่ยวกับการจัดการด้านสิ่งแวดล้อมของท่าอากาศยาน และการปฏิบัติการด้าน
CSR (Corporate Social Responsibility)
ของท่าอากาศยานในกลุ่มอาเซียน ภายใต้โครงการ
“การสัมมนาระดับปฏิบัติการท่าอากาศยานอาเซียน ตามแผน

ปฏิบัติการด้าน CSR ประจำปี 2556
โดยมีวัตถุประสงค์เพื่อให้ผู้ที่อยู่ในธุรกิจการบินและหน่วยงานที่เกี่ยวเนื่องได้รับทราบ ข้อมูลแนวคิด
และการดำเนินการด้านการจัดการสิ่งแวดล้อมและความรับผิดชอบต่อสังคมของ ทอท.
โดยเชิญวิทยากรจากท่าอากาศยานต่างประเทศ คือ Narita International Airport และ
Munich Airport ร่วมกันบรรยายพิเศษ
นอกจากนี้ยังจัดให้มีการประชุมคณะทำงานด้านสิ่งแวดล้อมท่าอากาศยาน
ของสมาคมท่าอากาศยานระหว่างประเทศแห่งอาเซียน “The 1^(st) Meeting of ASEAN
International Airports Association’s Environmental Working Group”
เพื่อแลกเปลี่ยนความรู้ ประสบการณ์ และร่วมกัน
กำหนดแนวทางการดำเนินงานด้านสิ่งแวดล้อมและการดูแลสังคมของ

ท่าอากาศยานในกลุ่มอาเซียน
ซึ่งจะเป็นประโยชน์ในการเสริมสร้างความร่วมมือด้านการบริหารจัดการสิ่งแวดล้อมและความสำนึกในความรับผิดชอบต่อสังคมและชุมชน
ระหว่างท่าอากาศยาน ในประเทศสมาชิกสมาคมท่าอากาศยานระหว่างประเทศแห่งอาเซียน
และส่วนงานที่เกี่ยวข้อง เพื่อลดผลกระทบที่เกิดจากการดำเนินธุรกิจด้านการขนส่ง ทางอากาศ
อันนำไปสู่การเป็นท่าอากาศยานที่มีความยั่งยืน ซึ่งการสัมมนาฯ นี้จัดขึ้นระหว่างวันที่ 15 - 16
สิงหาคม 2556 ณ โรงแรมโนโวเทลสุวรรณภูมิ โดยมี นายพงศ์ศักติฐ์ เสมสันต์
รองประธานกรรมการ ทอท. รักษาการผู้อำนวยการใหญ่ เป็นประธานเปิดงานสัมมนา
และมีผู้บริหาร ทอท. ผู้แทนจากหน่วยงานราชการ รัฐวิสาหกิจ ผู้ประกอบการ สายการบิน
เข้าร่วมงานจำนวน 250 คน

3. หายใจเต็มปอด เป็นการสร้างความรับผิดชอบต่อสังคมภายในองค์กร ทอท. ได้กำหนดเป้าหมาย

การดำเนินการเพื่อให้พนักงานมีจิตอาสาในการช่วยเหลือสังคมและองค์กร
โดยมีผลการดำเนินงานที่สำคัญ ดังนี้

3.1 โครงการจิตอาสาปลูกป่าชายเลน ทอท. ร่วมกับกองทัพเรือ จัดกิจกรรมปลูกต้นกล้าไม้แสม
และต้นโปรง จำนวน 5,000 ต้น เพื่อทำประโยชน์ให้กับสังคม
ร่วมอนุรักษ์สิ่งแวดล้อมและเสริมสร้างคุณภาพอากาศ
ณ อ่าวทุ่งโปรง ในพื้นที่กองพันลาดตระเวน กองพลนาวิกโยธิน หน่วยบัญชาการนาวิกโยธิน
อำเภอสัตหีบ จังหวัดชลบุรี โดยมี คณะผู้บริหาร และพนักงาน ทอท. เข้าร่วมกิจกรรมประมาณ 100
คน

3.2 กิจกรรม CSR Day สานฝันปันความรู้ เป็นการจัดกิจกรรมให้แก่พนักงาน ทอท. สนับสนุน
ให้พนักงานเกิดจิตอาสาในการช่วยเหลือสังคม และสร้างความสัมพันธ์อันดีระหว่างกัน โดย
นายพงศ์ศักติฐ์ เสมสันต์
รองประธานกรรมการ ทอท. รักษาการผู้อำนวยการใหญ่ เป็นประธานจัดกิจกรรม “CSR Day
สานฝันปันความรู้”
และนำพนักงานจิตอาสา ทอท. ประมาณ 50 คน เดินทางไปเยี่ยมเยียน มอบสิ่งของเครื่องใช้
และเลี้ยงอาหารกลางวัน
แก่สถานสงเคราะห์เด็กอ่อนพิการทางสมองและปัญญา (บ้านเฟื่องฟ้า) อำเภอปากเกร็ด
จังหวัดนนทบุรี และจัดกิจกรรมสอนอาชีพเสริมให้แก่สตรีบ้านพักฉุกเฉิน (WE - TRAIN)
เขตดอนเมือง

3.3 กิจกรรมเพื่อผู้สูงอายุ ประจำปี 2556 ทอท. จัดเลี้ยงอาหารกลางวัน
และมอบสิ่งของเครื่องใช้แก่ผู้สูงอายุ ณ สถานสงเคราะห์คนชราบ้านบางแค 2
โดยมีคณะผู้บริหารและพนักงาน ทอท. เข้าร่วมกิจกรรมประมาณ 50 คน
นอกจากนี้ ท่าอากาศยานในความรับผิดชอบของ ทอท. ทั้ง 6 แห่ง ยังได้ดำเนินการเพื่อแสดงความ
รับผิดชอบต่อสังคม ชุมชน และสิ่งแวดล้อม ภายใต้แผนแม่บทด้านความรับผิดชอบต่อสังคมของ ทอท.
ปีงบประมาณ
2554 - 2557 ตามแนวคิดเรื่องรักษ์อากาศ เช่นกัน

การดำเนินงานด้านความรับผิดชอบต่อสังคม และกิจกรรมชุมชนสัมพันธ์ ท่าอากาศยานสุวรรณภูมิ

ท่าอากาศยานสุวรรณภูมิ (ทสภ.) มีนโยบายในการดำเนินธุรกิจท่าอากาศยานภายใต้หลักจริยธรรม
และการจัดการที่ดี โดยคำนึงถึงความรับผิดชอบต่อสังคมและสิ่งเเวดล้อม (Corporate Social
Responsibility : CSR)
ทั้งในระดับไกลและใกล้
โดยเฉพาะอย่างยิ่งการให้ความสำคัญกับการมีส่วนร่วมในการส่งเสริมและพัฒนาชุมชนโดยรอบท่าอากาศยาน
อันจะนำไปสู่การพัฒนาและการอยู่ร่วมกันอย่างมีความสุขและยั่งยืน โดยในปีงบประมาณ 2556
ทสภ.ได้ดำเนินกิจกรรมด้านชุมชนสัมพันธ์และโครงการ CSR ด้านต่าง ๆ ดังนี้

1. ด้านการศึกษา

1.1 โครงการ “สุวรรณภูมิติวเข้มภาษาไทย” จัดกิจกรรมให้แก่นักเรียน โดยเชิญอาจารย์ลิลลี่
(นายกิจมาโนชญ์ โรจนทรัพย์) ซึ่งเป็นผู้มีความรู้ ความชำนาญ ด้านภาษาไทย
มาจัดติวเข้มวิชาภาษาไทย เพื่อให้นักเรียนระดับมัธยมศึกษาชั้นปีที่ 6 จากโรงเรียนโดยรอบ ทสภ.
นำความรู้ที่ได้ไปสอบวัดความรู้ (O-NET) เพื่อเข้ามหาวิทยาลัยต่อไป

1.2 โครงการ “มอบความรู้สู่ชุมชน สร้างสัมพันธ์สมานฉันท์สุวรรณภูมิ” เป็นการดำเนินการ

จัดซื้อหนังสือเสริมความรู้ด้านต่าง ๆ มอบให้แก่โรงเรียนโดยรอบ ทสภ. จำนวน 38 แห่ง
และห้องสมุดประชาชน 2 แห่ง
ซึ่งโครงการนี้ได้ดำเนินการต่อเนื่องมาตั้งแต่ปี 2551 และได้มอบหนังสือไปแล้วจำนวน 21,094
เล่ม

1.3 โครงการ “เยาวชนคนเก่ง ประจำปี 2556” เป็นการจัดกิจกรรม “เปิดสมองประลองปัญญา
กับสารานุกรมไทย” ปี 4
ด้วยการจัดแข่งขันตอบปัญหาจากหนังสือสารานุกรมไทยให้กับนักเรียนทุกระดับของโรงเรียน โดยรอบ
ทสภ. ที่ได้รับมอบหนังสือตามโครงการ “มอบความรู้สู่ชุมชนฯ” เพื่อชิงทุนการศึกษา

1.4 โครงการ “ค่ายเยาวชนสุวรรณภูมิ” โดยจัดค่าย “Suvarnabhumi Youth Camp 2013”
สำหรับ

นักเรียนระดับมัธยมศึกษา และนักเรียนระดับชั้นประถมศึกษาจากโรงเรียนโดยรอบ ทสภ. จำนวน
17 แห่ง ณ อุทยาน
การเรียนรู้ วิทยาลัยนวัตกรรมหาวิทยาลัยธรรมศาสตร์ ศูนย์พัทยา จังหวัดชลบุรี
เพื่อส่งเสริมให้เยาวชนมีความรู้เกี่ยวกับเศรษฐกิจพอเพียงและสิ่งแวดล้อม

1.5 โครงการ “มุมสมองน้องจิ๋ว” เป็นการจัดหาอุปกรณ์ชุดการเรียนรู้ มอบให้ศูนย์พัฒนาเด็กเล็ก
ที่ตั้งอยู่โดยรอบ ทสภ. จำนวน 17 แห่ง

1.6 โครงการ “ทาสีลานกีฬาโรงเรียนโดยรอบ ทสภ.”
เป็นการจัดกิจกรรมนำพนักงานจิตอาสาร่วมกับครู นักเรียน และประชาชน
ปรับปรุงและทาสีลานกีฬาของโรงเรียน จำนวน 8 โรงเรียน ที่ตั้งอยู่ในพื้นที่รอบ ทสภ.

2. ด้านสิ่งแวดล้อม

- โครงการ “เพิ่มพื้นที่สีเขียวโดยรอบ ทสภ.” จัดกิจกรรมให้ผู้บริหาร ทอท. นำพนักงาน
ร่วมกับเยาวชนปลูกต้นไม้ให้กับโรงเรียนโดยรอบ จำนวน 30 แห่ง

3. ด้านเศรษฐกิจ – สังคม

- โครงการ “สุวรรณภูมิแฟร์ ปีที่ 6” โดยจัดพื้นที่ให้ชุมชนโดยรอบ ทสภ. นำอาหาร และสินค้า
ของชุมชน รวมทั้งสินค้า OTOP มาจำหน่าย ณ พื้นที่ของ ทสภ. เป็นเวลา 3 วัน
โดยไม่เสียค่าใช้จ่าย และยังเป็นการเพิ่มรายได้ให้แก่ชุมชน

- โครงการ “ตลาดนัดแรงงาน ณ ทสภ.” ครั้งที่ 1 โดยเชิญบริษัทชั้นนำจำนวน 39 บริษัท มาเปิด
รับสมัครพนักงาน โดย ทสภ. เป็นผู้จัดสถานที่ บูธ และสิ่งอำนวยความสะดวกต่าง ๆ
รวมทั้งประชาสัมพันธ์ให้ประชาชนในเขตลาดกระบัง กทม. และจังหวัดสมุทรปราการมาสมัครงาน

- โครงการตรวจสุขภาพหูผู้ได้รับผลกระทบทางเสียง จากการดำเนินงานของ ทสภ.
ซึ่งมีโรงเรียนและชุมชนในตำบลราชาเทวะ ตำบลบางโฉลง ตำบลบางพลีใหญ่ อำเภอบางพลี
จังหวัดสมุทรปราการ เข้าร่วมโครงการจำนวน ประมาณ 2,000 คน

4. ด้านศาสนา ศิลปะ วัฒนธรรม ประเพณี และกีฬา

- โครงการ “ศาสนอุปถัมภ์” ทางด้านพุทธศาสนา ได้ถวายเทียนพรรษา เครื่องไทยธรรม และ

จัตุปัจจัยแก่วัดโดยรอบ ทสภ. จำนวน 13 วัด ทั้งนี้ ทสภ.
ได้อุดหนุนเครื่องไทยธรรมซึ่งเป็นงานฝีมือของชุมชนบางพลี
ที่ได้รับการยอมรับว่าเป็นสินค้าโอท็อประดับ 5 ดาว
เพื่อเป็นการสนับสนุนและสร้างรายได้ให้แก่ชุมชนท้องถิ่นอีกทางหนึ่ง และทางด้านศาสนาอิสลาม
ได้มอบอินทผลัมให้แก่ผู้ถือศีลอด ณ มัสยิดโดยรอบ ทสภ. จำนวน 4 แห่ง ในช่วงการ

ถือศีลอด เดือนรอมฎอน

- โครงการ “เทศกาลสงกรานต์” ประจำปี 2556 โดยจัดกิจกรรมสวัสดีปีใหม่ไทยและรดน้ำขอพร

ร่วมกับชุมชนโดยรอบ ทสภ. เนื่องในวันสงกรานต์และวันผู้สูงอายุแห่งชาติ

- โครงการ “แข่งขันฟุตบอล Suvarnabhumi Airport Cup 2013”
จัดการแข่งขันฟุตบอลเยาวชน

ระดับมัธยมศึกษาตอนปลาย จากโรงเรียนโดยรอบ ทสภ. จำนวน 8 แห่ง เพื่อชิงถ้วยรางวัลของ
ทสภ.

5. ด้านอื่น ๆ

- สนับสนุนกิจกรรมต่าง ๆ ของหน่วยงานราชการและภาคเอกชน องค์กรปกครองส่วนท้องถิ่น

ศาสนสถาน สถานศึกษา และชุมชนโดยรอบ ทสภ. เป็นประจำอย่างต่อเนื่องตลอดทั้งปี

การดำเนินงานด้านความรับผิดชอบต่อสังคม และกิจกรรมชุมชนสัมพันธ์ ท่าอากาศยานดอนเมือง

ท่าอากาศยานดอนเมือง (ทดม.) ได้ดำเนินงานตามนโยบายของ ทอท.
ด้วยความสำนึกและตระหนักถึง

ความรับผิดชอบต่อสังคม (Corporate Social Responsibility : CSR)
มาโดยตลอดอย่างต่อเนื่อง ทั้งภายในและภายนอก
องค์กร เพื่อให้บุคลากร ชุมชน และสังคมได้มีโอกาสช่วยเหลือ สนับสนุนซึ่งกันและกันในทุก ๆ มิติ
เสริมสร้างแนวทางการอยู่ร่วมกันในสังคมอย่างยั่งยืน
และเป็นการสร้างสัมพันธ์อันดีระหว่างท่าอากาศยานและชุมชนโดยรอบ ท่าอากาศยาน

ในรอบปีที่ผ่านมา ทดม. ได้จัดโครงการและกิจกรรมต่าง ๆ ได้แก่ “โครงการมัคคุเทศก์อาสา”
ซึ่งเป็น
โครงการที่เปิดโอกาสให้นักเรียน
และนักศึกษาทุกสถาบันโดยรอบท่าอากาศยานที่มีความรู้ด้านภาษาต่างประเทศได้
ปฏิบัติหน้าที่เป็นมัคคุเทศก์
ให้คำแนะนำและอำนวยความสะดวกแก่ผู้โดยสารทั้งชาวไทยและชาวต่างประเทศ
โครงการรณรงค์ขับขี่ปลอดภัย ต้อนรับปีใหม่ 2556
ซึ่งเป็นโครงการช่วยลดอุบัติเหตุให้เป็นศูนย์ในช่วง 7 วันอันตราย
ระหว่างวันที่ 27 ธันวาคม 2555 ถึง 2 มกราคม 2556 ในพื้นที่ ทดม. และเส้นทางโดยรอบ
ซึ่งได้รับความร่วมมือเป็นอย่างดีจากทุกฝ่าย ไม่ว่าจะเป็นสถานีตำรวจนครบาลดอนเมือง
กองบังคับการตำรวจท่องเที่ยว สายการบินและผู้ประกอบการที่ปฏิบัติงาน ณ ทดม.
มีการตรวจจับความเร็วของยานพาหนะและการตรวจวัดแอลกอฮอร์ผู้ขับขี่ยานพาหนะในเขตปฏิบัติการบิน
การจัดโครงการ “AOT พี่อาสา” เป็นการจัดฝึกอบรม
ให้ความรู้ด้านการดับเพลิงขั้นต้นทั้งภาคทฤษฎีและภาคปฏิบัติให้แก่เยาวชนและผู้ที่สนใจซึ่งอาศัยอยู่ในชุมชนใกล้เคียง
ณ โรงเรียนสีกัน

(วัฒนานันท์อุปถัมภ์)โครงการ “ฟุตบอลเยาวชน ทดม.”
เป็นการจัดกิจกรรมส่งเสริมด้านการศึกษาแก่นักเรียนในโรงเรียนโดยรอบ ทดม.

นอกจากนี้ ทดม. ยังมีการจัดกิจกรรมส่งเสริมวัฒนธรรมไทย
โดยได้เปิดโอกาสให้นักเรียนจากโรงเรียนดอนเมืองทหารอากาศอุทิศแสดงความสามารถด้านดนตรีไทยภายในห้องโถงผู้โดยสารขาออก
สาธิตการ

ร้อยพวงมาลัย ดอกมะลิ การแสดงกลองยาว

การดำเนินงานด้านความรับผิดชอบต่อสังคม และกิจกรรมชุมชนสัมพันธ์ ท่าอากาศยานเชียงใหม่

ตลอดปีที่ผ่านมา ท่าอากาศยานเชียงใหม่ (ทชม.)
ได้จัดกิจกรรมที่เป็นประโยชน์ต่อชุมชนอย่างต่อเนื่อง
ทั้งด้านการทำนุบำรุงพระพุทธศาสนา ด้วยการทอดกฐิน และถวายเทียนพรรษา ด้านการศึกษา
ได้เปิดโอกาสให้เยาวชนได้เยี่ยมชมและศึกษาเรียนรู้การดำเนินงานของท่าอากาศยาน
อันจะเป็นการเสริมสร้างประสบการณ์และเกิดความรู้สึกเป็นส่วนร่วมของท่าอากาศยาน ด้านการกีฬา
ได้จัดการแข่งขันฟุตบอลเยาวชน และสนับสนุนอุปกรณ์กีฬาแก่โรงเรียนต่าง ๆ
รวมทั้งยังได้บำเพ็ญประโยชน์ต่อสังคมในรูปแบบต่าง ๆ อาทิ
การปลูกป่าเพื่อสร้างผืนป่ายั่งยืนให้แก่ชุมชนร่วมกับสภากาชาดไทยรับบริจาคโลหิตจากพนักงานและประชาชนทั่วไป
การบริจาคผ้าห่มและอุปกรณ์กันหนาว ให้แก่ผู้ประสบภัยหนาว
และบริจาคช่วยเหลือผู้ประสบสาธารณภัยหรือภัยธรรมชาติอื่น ๆ
นอกจากนี้ยังได้จัดพนักงานเข้าร่วมกิจกรรมต่าง ๆ ของชุมชนอย่างสม่ำเสมอ
เพราะเราตระหนักดีว่า เราเป็นส่วนหนึ่งของชุมชน

การดำเนินงานด้านความรับผิดชอบต่อสังคม และกิจกรรมชุมชนสัมพันธ์ ท่าอากาศยานหาดใหญ่

ท่าอากาศยานหาดใหญ่ (ทหญ.) ได้มีการส่งเสริมกิจกรรมชุมชนสัมพันธ์
ซึ่งเป็นกิจกรรมที่แสดงออกถึง
ความรับผิดชอบต่อสังคม (Corporate Social Responsibility : CSR)
ในระดับหน่วยงานและชุมชนโดยรอบท่าอากาศยาน
และสร้างความสัมพันธ์ระหว่างท่าอากาศยานและชุมชน เช่น
ด้านการทำนุบำรุงพระพุทธศาสนาด้วยการถวายเทียน

พรรษา และทอดกฐินสามัคคี ด้านการศึกษา
เปิดโอกาสให้เยาวชนได้เยี่ยมชมและศึกษาเรียนรู้การดำเนินงานของ
ทหญ.ซึ่งเป็นองค์กรแห่งการเรียนรู้ อันจะเป็นการเสริมสร้างประสบการณ์
และเกิดความรู้สึกมีส่วนร่วมกับท่าอากาศยาน เช่น โครงการ AOT พี่อาสา
ฝึก/เรียนรู้การดับเพลิงขั้นต้น สำหรับนักเรียนชั้นประถมศึกษาในชุมชนใกล้เคียงท่าอากาศยาน
ด้านการกีฬา/การกุศล ได้จัดการแข่งขันฟุตบอลเยาวชนและสนับสนุนอุปกรณ์กีฬาแก่โรงเรียนต่าง ๆ
รวมทั้ง ยังได้
บำเพ็ญประโยชน์ต่อสังคมในรูปแบบต่าง ๆ เช่น
การจัดกิจกรรมรับบริจาคโลหิตเพื่อถวายเป็นพระราชกุศล
และมอบทุนการศึกษาให้กับโรงเรียนสงขลาพัฒนาปัญญา
และโรงเรียนการศึกษาคนตาบอดธรรมสากลหาดใหญ่ มูลนิธิ
ธรรมมิกชนเพื่อคนตาบอดในประเทศไทย ในพระบรมราชูปถัมภ์ สาขาจังหวัดสงขลา เป็นประจำทุกปี

สำหรับกิจกรรมมวลชนสัมพันธ์ ทหญ. ได้ดำเนินการอย่างต่อเนื่อง ทั้งด้านการศึกษา ศาสนา
วัฒนธรรม สิ่งแวดล้อม และการมีส่วนร่วมทำกิจกรรมกับจังหวัดสงขลา อาทิเช่น
การเข้าร่วมกิจกรรมกับชุมชน สนับสนุนอุปกรณ์การเรียน
และการอำนวยความสะดวกแก่พี่น้องชาวไทยที่นับถือศาสนาอิสลามเดินทางไปประกอบพิธีฮัจย์
โดยมุ่งเน้นให้ผู้โดยสารและผู้ใช้บริการท่าอากาศยานได้รับความสะดวก รวดเร็ว และปลอดภัย
ตามคำกล่าวที่ว่า ปลอดภัย คือมาตรฐาน บริการ คือ หัวใจ
อันเป็นส่วนสำคัญยิ่งที่ทำให้เกิดความพึงพอใจสูงสุดแก่ผู้ใช้บริการ ณ ทหญ.

การดำเนินงานด้านความรับผิดชอบต่อสังคม และกิจกรรมชุมชนสัมพันธ์ ท่าอากาศยานภูเก็ต

ผลการดำเนินการในรอบปีที่ผ่านมา ท่าอากาศยานภูเก็ต (ทภก.)
ได้ให้ความสำคัญในการดำเนินธุรกิจ

ท่าอากาศยาน โดยคำนึงถึงเรื่องการรักษาความปลอดภัยให้แก่ผู้โดยสาร
การปรับปรุงแก้ไขสิ่งอำนวยความสะดวก ต่าง ๆ เพื่อพร้อมให้บริการตลอดเวลา อีกทั้ง
ได้ตระหนักในการเสริมสร้างความสัมพันธ์อันดีกับชุมชนโดยรอบ ท่าอากาศยานอย่างต่อเนื่อง
กอปรกับได้คำนึงถึงความรับผิดชอบต่อสังคม และลดผลกระทบร่วมกับชุมชน
โดยสามารถแยกประเด็นสำคัญ ๆ ได้ดังนี้

ด้านศาสนา สนับสนุนส่งเสริมและมีส่วนร่วมในการทำนุบำรุงพระพุทธศาสนาและศาสนาอื่น ๆ
อย่างต่อเนื่อง เช่น การทอดกฐินสามัคคี การอำนวยความสะดวกให้แก่ผู้เดินทางและญาติที่มาส่ง -
รับชาวไทยมุสลิม
ในจังหวัดภูเก็ต และจังหวัดใกล้เคียงในการเดินทางไปประกอบพิธีฮัจย์
และการสนับสนุนการถือศีลอดในเดือนรอมฎอนประจำปี โดยมอบอินทผาลัม ข้าวสาร
และน้ำดื่มให้แก่มัสยิดรอบท่าอากาศยาน ฯลฯ

ด้านการศึกษา สนับสนุนช่วยเหลือและส่งเสริมกิจกรรมต่าง ๆ ของโรงเรียนโดยรอบท่าอากาศยาน
เช่น การจัดกิจกรรมวันเด็กแห่งชาติ มอบข้าวสารและน้ำดื่มเพื่อใช้ในโครงการอาหารกลางวัน
ให้ความรู้การดับเพลิงขั้นต้น โดยจัดกิจกรรมโครงการ “AOT พี่อาสา”
แก่โรงเรียนโดยรอบท่าอากาศยานเป็นประจำทุกปี การจัดโครงการ “พี่ ทภก.
ชวนน้องเรียนเล่นเป็นเด็กดีช่วงปิดเทอม” ณ อุทยานแห่งชาติเขาลำปี-ท้ายเหมือง
อำเภอท้ายเหมือง จังหวัดพังงา และการจัดกิจกรรมแข่งขันฟุตบอลเยาวชน ประจำปี 2556 เป็นต้น

ด้านสาธารณประโยชน์และสิ่งแวดล้อม ได้ดำเนินกิจกรรมชุมชนสัมพันธ์อย่างต่อเนื่อง
โดยจัดทีมพนักงานและลูกจ้างลงพื้นที่พบปะกับชุมชนโดยรอบท่าอากาศยานเป็นประจำทุกเดือน
เพื่อให้ความรู้ความเข้าใจเกี่ยวกับการดำเนินงานของท่าอากาศยาน
รวมทั้งรับฟังความคิดเห็นจากผู้นำชุมชนและชาวบ้าน โดยในปี 2556 ทภก. ได้จัดกิจกรรมสำคัญ ๆ
ร่วมกับชุมชนดังนี้ การจัดโครงการ “คนดี อากาศดี” (ทภก. ใส่ใจสิ่งแวดล้อม)
ทำกิจกรรมรณรงค์รักษาความสะอาดและปรับปรุงภูมิทัศน์ตั้งแต่บริเวณหัวทางวิ่ง 09
ถึงอุทยานแห่งชาติสิรินาถ และบริเวณริมถนนสามแยกทางเข้าหาดในยางถึงสถานีดับเพลิงและกู้ภัย
ให้การสนับสนุนแก่ภาคบริการโลหิตแห่งชาติ จังหวัดภูเก็ต เหล่ากาชาด จังหวัดภูเก็ต
ออกหน่วยเคลื่อนที่รับบริจาคโลหิต ณ ทภก. เป็นประจำทุก 3 เดือน รวมทั้งได้ดำเนินโครงการ
“ทภก.ใส่ใจชุมชน” ตามกรอบแนวคิด Green Airport Green Community
โดยจัดหาเครื่องทำน้ำเย็นมอบให้แก่โรงเรียนจำนวน 7 โรงเรียน วัดหรือที่ทำการของชุมชน
จำนวน 2 แห่ง และมัสยิด จำนวน 8 แห่ง

การดำเนินงานด้านความรับผิดชอบต่อสังคม และกิจกรรมชุมชนสัมพันธ์ ท่าอากาศยานแม่ฟ้าหลวง
เชียงราย

ในปี 2556 ท่าอากาศยานแม่ฟ้าหลวง เชียงราย (ทชร.)
มีการดำเนินกิจกรรมมวลชนสัมพันธ์อย่างต่อเนื่องทุก ๆ ด้าน
โดยมุ่งเน้นให้ผู้โดยสารและผู้ใช้บริการท่าอากาศยาน ได้รับความสะดวก รวดเร็ว และปลอดภัย
อันเป็นส่วนสำคัญยิ่งที่จะทำให้เกิดความพึงพอใจสูงสุด และ ทชร.
เน้นให้ความสำคัญต่อชุมชนโดยรอบ ทชร. เพื่อเอื้อต่อการดำเนินงานด้านต่าง ๆ โดยมีกิจกรรมดังนี้

ด้านสิ่งแวดล้อม ทชร. ได้นำพนักงานร่วมกิจกรรม “ปลูกป่าเสริมชุมชนเข็มแข็งปลอดการเผา”
ซึ่งเป็นโครงการส่งเสริมพัฒนาชุมชนให้เข้มแข็ง
ในการจัดการมลพิษหมอกควันในพื้นที่จังหวัดทางภาคเหนือของประเทศ
ซึ่งเป็นโครงการต่อเนื่องจากปี 2555 ที่ ทอท.
ให้การสนับสนุนกระบวนการพัฒนาสิ่งแวดล้อมของชุมชน
ในการป้องกันมลพิษจากหมอกควันจากการเผาป่า การตัดไม้ทำลายป่า ในกลุ่มเป้าหมาย จำนวน 6
หมู่บ้านในจังหวัดเชียงรายที่มีพื้นที่ใกล้เคียง ทชร. ได้แก่ หมู่บ้านป่าจั่น ชุมชนดอยกู่เบี้ย
หมู่บ้านป่าซางพัฒนา หมู่บ้านป่าแงะ และในปี 2556 เพิ่มอีก 2 ชุมชน ได้แก่ หมู่บ้านแม่ห่างเหนือ
และหมู่บ้านร่องนอด อำเภอเวียงป่าเป้า จังหวัดเชียงราย
เพื่อเพิ่มพื้นที่สีเขียวและส่งเสริมคุณภาพอากาศให้แก่สังคมโดยร่วมกับชุมชน หน่วยราชการ ครู
และนักเรียนในอำเภอเวียงป่าเป้าปลูก

กล้าไม้ปีละ 5,000 ต้น ซึ่งเป็นโครงการต่อเนื่องจากปี 2555 เช่นเดียวกัน ขณะนี้
ทอท.ได้ร่วมปลูกต้นไม้กว่า 10,000 ต้น

ในพื้นที่ 200 ไร่

ด้านกีฬา จัดการแข่งขันกีฬาเพื่อชุมชนสัมพันธ์ หมู่บ้านโดยรอบท่าอากาศยาน